ai4bharat/Pralekha huggingface dataset:
शिक्षण मंत्रालय
वर्ष 2022-23 साठी राष्ट्रीय साधन अधिक गुणवत्ता शिष्यवृत्ती योजनेतून  नवीन शिष्यवृत्ती किंवा नूतनीकरणासाठी राष्ट्रीय शिष्यवृत्ती पोर्टलवर अर्ज करण्याच्या अंतिम मुदतीत 30 नोव्हेंबर 2022 पर्यंत वाढ
नवी दिल्ली, 17 नोव्हेंबर 2022
राष्ट्रीय साधन तथा गुणवत्ता शिष्यवृत्तीसाठी  2022-23 या वर्षासाठी अर्ज करण्याची शेवटची तारीख 30 नोव्हेंबर 2022 आहे. आर्थिकदृष्ट्या दुर्बल घटकातील गुणवंत विद्यार्थ्यांसाठी असलेली राष्ट्रीय साधन तथा गुणवत्ता शिष्यवृत्ती, 'नॅशनल मीन्स कम मेरिट' शिष्यवृत्ती योजना एनएमएमएसएस ही आर्थिक दुर्बल घटकांतील विद्यार्थ्यांची आठव्या इयत्तेनंतर होणारी गळती रोखण्याच्या आणि शिक्षणाच्या दुसऱ्या टप्प्यातही त्यांचे शिक्षण सुरू राहण्यासाठी प्रोत्साहन मिळावे या उद्देशाने दिली जाते. प्रत्येक वर्षी इयत्ता नववीमधील निवडक मुलांना एक लाख नवीन शिष्यवृत्ती बहाल केल्या जातात तसेच राज्य सरकारी, सरकारी अनुदानित किंवा स्थानिक स्वराज्य संस्थांच्या शाळांमध्ये शिकणाऱ्या मुलांना इयत्ता दहावी ते बारावीपर्यंत ही शिष्यवृत्ती सुरू रहाते. या शिष्यवृत्तीची रक्कम वार्षिक 12,000 एवढी असते.
राष्ट्रीय शिष्यवृत्ती पोर्टल म्हणजेच 'एनएसपी' हा विद्यार्थ्यांसाठी असलेल्या शिष्यवृत्ती योजनेसाठीचा एकात्मिक डिजिटल मंच आहे. त्यावर आर्थिकदृष्ट्या दुर्बल घटकातील मुलांसाठीची शिष्यवृत्ती योजना  बद्दल माहिती दिली आहे. आर्थिकदृष्ट्या दुर्बल घटकातील मुलांसाठीच्या शिष्यवृत्तीची रक्कम त्यासाठी निवडलेल्या विद्यार्थ्यांच्या बँक खात्यात थेट जमा केली जाते. ही शंभर टक्के केंद्र पुरस्कृत योजना आहे.
ज्या मुलांच्या पालकांचे सर्व स्रोताकडून मिळणारे उत्पन्न वार्षिक साडेतीन लाखापेक्षा जास्त नसेल ते विद्यार्थी या शिष्यवृत्तीला पात्र आहेत. या शिष्यवृत्तीसाठी असलेल्या निवड परीक्षेला पात्र ठरण्यासाठी विद्यार्थ्यांना सातवीच्या परीक्षेत किमान 55 टक्के गुण किंवा तत्सम श्रेणी असणे आवश्यक आहे. 
यासाठी दोन टप्प्यात पडताळणी केली जाते. पहिल्या टप्प्यात संस्थेच्या नोडल अधिकाऱ्याकडून  तर दुसऱ्या टप्प्यात जिल्हास्तरीय नोडल अधिकाऱ्याकडून  अर्जाची पडताळणी होते. पहिल्या टप्प्यातल्या पडताळणीसाठी शेवटची तारीख 15 डिसेंबर 2022 तर दुसऱ्या टप्प्याच्या पडताळणीसाठीची  तारीख 31 डिसेंबर 2022 आहे.
S.Bedekar/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 674
नागरी उड्डाण मंत्रालय
उडान योजनेंतर्गत बेळगाव-नाशिक मार्गावर पहिली थेट उड्डाण सेवा सुरु
नवी दिल्ली, 25 जानेवारी 2021
भारत सरकारच्या आरसीएस-उडान  अंतर्गत नाशिक  आणि बेळगाव  हवाई मार्गावर आज पहिली थेट विमानसेवा सुरू झाली. या मार्गावरील विमानसेवा सुरु झाल्याने आता बेळगाव देशातील 10 शहरांशी हवाईमार्गाने जोडले जाईल. राज्यातील बंगळुरू आणि मंगलुरू विमानतळांनंतर बेळगाव विमानतळ हे राज्यातील वाहतुकीच्या दृष्टीने तिसरे सर्वात व्यस्त विमानतळ असेल. नागरी उड्डयन मंत्रालय  आणि भारतीय विमानतळ प्राधिकरण  चे अधिकारी या कार्यक्रमाला उपस्थित होते. आतापर्यंत, उडान योजनेंतर्गत 311 मार्ग कार्यान्वित करण्यात आले आहेत.
आजपर्यंत बेळगाव-नाशिक या मार्गावर थेट विमानसेवा / ट्रेनची उपलब्धता नसल्याने बेळगाव-नाशिक थेट हवाई सेवा सुरु करण्यासाठी अनेक अर्ज प्राप्त झाले होते. लोकांना या मार्गावर 10 तासांपेक्षा अधिक रस्ते प्रवास करावा लागत होता. नाशिक हे एक मोठे पर्यटन आणि व्यवसाय ठिकाण आहे.
कुंभमेळ्याचे आयोजन करणाऱ्या चार तीर्थक्षेत्रांपैकी एक आणि शिर्डी साई मंदिर व त्र्यंबकेश्वरला जाण्याचे प्रवेशद्वार असल्याने नाशिक येथे दरवर्षी लाखो पर्यटक येतात.
उडान 3 बोली प्रक्रियेदरम्यान स्टार एअर कंपनीला बेळगाव-नाशिक मार्गावर विमान सेवा करण्याची परवानगी देण्यात आली. सर्वसामान्यांसाठी स्वस्त आणि परवडणारे विमान भाडे उपलब्ध करून देण्यासाठी विमान कंपन्यांना उडान योजनेंतर्गत व्हायबिलिटी गॅप फंडिंग  देण्यात येत आहे. विमान कंपनी या मार्गावर आठवड्यातून तीन वेळा विमान सेवा सुरु करणार असून कंपनीने या मार्गावर 50 सीटर एम्ब्रेअर ईआरजे-145 विमान तैनात केले आहे. विमान कंपनीचा हा 15 वा उडान मार्ग आहे.
|
|
Origin
|
|
Destination
|
|
Departure
|
|
Arrival
|
|
Frequency
|
|
Belgaum
|
|
Nashik
|
|
16:40
|
|
17:40
|
|
Mon, Fri, Sun
|
|
Nashik
|
|
Belgaum
|
|
18:15
|
|
19:15
|
|
Mon, Fri, Sun
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
राष्ट्रपती कार्यालय
राष्ट्रपती द्रौपदी मुर्मू यांच्या उपस्थितीत गुरू घासीदास विद्यापीठाच्या 10 व्या दीक्षांत समारंभ
नवी दिल्ली, 1 सप्टेंबर 2023
राष्ट्रपती द्रौपदी मुर्मू यांनी आज  छत्तीसगडमधील बिलासपूर येथील गुरु घासीदास विद्यापीठाच्या 10 व्या दीक्षांत समारंभाला उपस्थित राहून मार्गदर्शन केले.
यावेळी बोलताना राष्ट्रपती म्हणाल्या की, आधुनिक जगात व्यक्ती, संस्था आणि देशांनी नावीन्यपूर्ण शोध घेण्यात पुढे राहिले पाहिजे आणि अधिक प्रगतीसाठी आणि विज्ञान आणि तंत्रज्ञानाचा अवलंब केला पाहिजे. विज्ञान आणि तंत्रज्ञानाच्या विकासासाठी योग्य सुविधा, योग्य वातावरण आणि प्रोत्साहन आवश्यक आहे, असेही त्या म्हणाल्या. गुरू घासीदास विद्यापीठात, विविध उपक्रम आणि प्रयोगांवर आधारित संशोधन केंद्राची स्थापना केल्याबद्दल राष्ट्रपतींनी आनंद व्यक्त केला. आपल्या उपयुक्त संशोधनातून हे केंद्र आपला ठसा उमटवेल, असा विश्वास त्यांनी व्यक्त केला.
चांद्रयान-3 मोहिमेच्या नुकत्याच मिळालेल्या यशाबद्दल बोलताना राष्ट्रपती म्हणाल्या की, या यशामागे समर्पण आणि वर्षानुवर्षाची मेहनत करून मिळवलेली क्षमता आहे.
गुरू घासीदास विद्यापीठाच्या आजूबाजूच्या परिसरात मोठ्या प्रमाणात आदिवासी असल्याचे राष्ट्रपतींनी नमूद केले. निसर्गाविषयी संवेदनशीलता, सामुदायिक जीवनातील समानतेची भावना आणि आदिवासी समाजातील महिलांचा सहभाग ही जीवनमूल्ये विद्यार्थ्यांना, त्यांच्यापासून शिकता येतील, असे त्या म्हणाल्या.
राष्ट्रपतींचे भाषण पाहण्यासाठी कृपया येथे क्लिक करा.
S.Bedekar/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
संरक्षण मंत्रालय
कोकण 2021 सराव
16 ऑगस्ट 21 रोजी इंग्लिश खाडीमध्ये आयएनएस तबर आणि एचएमएस वेस्टमिन्स्टर दरम्यान कोकण 2021 सरावाचे आयोजन करण्यात आले होते. या सरावात दोन जहाजांचे हेलिकॉप्टर आणि फाल्कन इलेक्ट्रॉनिक लढाऊ विमाने सहभागी झाली होती. समन्वित पाणबुडीविरोधी प्रक्रिया, फायरिंग ड्रिल, एकत्रित सागरी सुरक्षा अवलोकन, लढाईचे डावपेच आणि समुद्रात पुनर्भरण यांसारखे विविध कार्यक्रम आयोजित केले होते.
यापूर्वी बंदरात झालेल्या विविध व्यावसायिक सहभागामुळे, कोकण 2021 सरावाने आंतर परिचालन आणि दोन्ही नौदलांदरम्यान मैत्रीचे दृढ बंध मजबूत करण्यास मदत केली आहे.
गृह मंत्रालय
गुन्हेगारीसंबंधित परस्पर कायदेशीर सहकार्यावरील करारावर भारत आणि मोरोक्कोच्या स्वाक्षऱ्या
नवी दिल्ली, 12 नोव्हेंबर 2018
गुन्हेगारीसंबंधित बाबींमध्ये परस्पर कायदेशीर सहकार्यावरील करारावर भारताच्या वतीने गृहराज्यमंत्री किरेन रिजीजू आणि मोरोक्कोच्या वतीने न्यायमंत्री मोहम्मद औजार यांनी आज स्वाक्षऱ्या केल्या.
या करारामुळे मोरोक्कोबरोबर द्विपक्षीय सहकार्य अधिक मजबूत होईल आणि गुन्ह्यांचा प्रतिबंध, तपास तसेच दहशतवादी कृत्यांना आर्थिक मदत पुरवणाऱ्यांचा शोध, प्रतिबंध तसेच संपत्ती जप्त करण्यासाठी व्यापक कायदेशीर चौकट उपलब्ध होईल, असे दोन्ही देशांच्या नेत्यांनी पुर्नआश्वासन दिले.
संघटीत गुन्हे आणि दहशतवादामुळे निर्माण झालेल्या धोक्यांचा संयुक्तपणे सामना करण्याचा पुनरूच्चार दोन्ही नेत्यांनी केला.
B.Gokhale/S.Kane/P.Kor
(Visitor Counter : 56
संरक्षण मंत्रालय
भारतीय नौदलाच्या आयएनएस सातपुडा आणि पी8आय विमानांचा रिंपॅक सरावात हार्बर टप्प्यात सहभाग
नवी दिल्ली, 5 जुलै 2022
भारतीय नौदलाची स्वदेशी युद्धनौका आयएनएस सातपुडा आणि पी8आय एलआरएमआरएएसडब्ल्यू विमाने हवाई मधील पर्ल हार्बर येथे आयोजित सर्वात मोठ्या बहुपक्षीय नौदल सरावांमध्ये भाग घेत आहेत, या सरावाला रिम ऑफ द पॅसिफिक सराव म्हणजेच रिंपॅक देखील म्हणतात.सातपुडा युद्धनौका 27 जून 22 रोजी हवाईला पोहोचली तर पी8आय विमाने 02 जुलै 22 रोजी दाखल झाली. या सरावाच्या हार्बर टप्प्यात अनेक परिसंवाद, सराव नियोजन चर्चा आणि क्रीडा स्पर्धांचा समावेश होता. भारताच्या चमूने ऐतिहासिक संग्रहालय जहाज युएसएस मिसौरीला देखील भेट दिली आणि युएसएस ऍरिझोना स्मृतीस्थळ येथे दुसऱ्या महायुद्धात सर्वोच्च बलिदान दिलेल्या शहीद सैनिकांना श्रद्धांजली वाहिली.
आयएनएस सातपुडा आणि एक पी8आय सागरी गस्ती विमाने या सरावात सहभागी होत आहेत. तीव्र मोहिमा आणि प्रशिक्षणाचा समावेश असलेला हा सराव सहा आठवड्यांपेक्षा जास्त काळ चालणार असून आंतर कार्यक्षमता वाढवणे आणि मैत्री असलेल्या परदेशी देशांच्या नौदलांमध्ये विश्वास निर्माण करणे हा या सर्वाचा उद्देश आहे.28 देश, 38 युद्धनौका, 09 भूदल, 31 मानवरहित यंत्रणा, 170 विमाने आणि 25,000 हून अधिक जवान या बहुआयामी सरावात सहभागी होत आहेत.समुद्र टप्पा 12 जुलै 22 रोजी सुरू होईल आणि 04 ऑगस्ट 22 रोजी समारोप समारंभाने या टप्याचा समारोप होईल.
भारतीय नौदलाचे पी8आय एलआरएमआरएएसडब्ल्यू विमान जगातील सर्वात मोठा आंतरराष्ट्रीय सागरी सराव द्विवार्षिक रिम ऑफ पॅसिफिक  च्या 28 व्या आवृत्तीत सहभागी होण्यासाठी एएफबी हिकम, जॉइंट बेस पर्ल हार्बर, हवाई, अमेरिका येथे पोहोचले. कमांडर पुनीत दाबस यांच्या नेतृत्वाखालील पी8आय तुकडीचे हिकम विमानतळावर एमपीआरए ऑपरेशन्सचे प्रमुख विंग कमांडर मॅट स्टकलेस  यांनी स्वागत केले.पी8आय विमाने सात सहभागी राष्ट्रांमधील 20 एमपीआरए सह समन्वित बहुराष्ट्रीय, बहु-मंचीय अत्याधुनिक पाणबुडीविरोधी युद्ध मोहिमांमध्ये सहभागी होणार आहेत.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
शिक्षण मंत्रालय
केंद्रीय मनुष्य बळ विकास मंत्रालयाच्या नॅशनल बुक ट्रस्ट कडून #StayHomeIndiaWithBooks उपक्रमाचा प्रारंभ
नॅशनल बुक ट्रस्टच्या संकेत स्थळावरून 100 पेक्षा जास्त पुस्तके पीडीएफ स्वरुपात डाऊनलोड करता येणार
नवी दिल्ली, 25 मार्च 2020
कोविड-19 चा प्रसार रोखण्यासाठी, केंद्रसरकारच्या उपाययोजनांना अनुसरून आणि लोकांनी घरी राहावे यासाठीच्या #StayIn आणि #StayHome करिता प्रोत्साहन मिळावे म्हणून केंद्रीय मनुष्य बळ विकास मंत्रालयाच्या नॅशनल बुक ट्रस्टने #StayHomeIndiaWithBooks हा उपक्रम आणला आहे. घरीच राहून पुस्तके वाचण्यासाठी लोकांना प्रोत्साहन देण्याकरिता, नॅशनल बुक ट्रस्टने आपली जास्त खप असलेली पुस्तके विनामुल्य डाऊनलोड करण्याची सुविधा उपलब्ध करून दिली आहे. नॅशनल बुक ट्रस्टच्या https://nbtindia.gov.in या संकेत स्थळावरून 100 पेक्षा जास्त पुस्तके पीडीएफ स्वरुपात डाऊनलोड करता येणार आहेत. चरित्र, लोकप्रिय विज्ञान, कल्पनात्मक पुस्तकांचा यात समावेश असून हिंदी, इंग्रजी, मराठी,आसामी, बांगला,गुजराती, मल्याळी, ओडिया,कोकबोरोक, मिझो,बोडो,नेपाळी,तमिळ,पंजाबी,तेलगु, कन्नड,उर्दू आणि संस्कृत भाषेत ही पुस्तके उपलब्ध आहेत. यातली बहुतांश पुस्तके मुले आणि युवकांसाठी आहेत.याशिवाय टागोर,प्रेमचंद आणि महात्मा गांधी यांची पुस्तकेही संकेत स्थळावर उपलब्ध असून कुटुंबातला प्रत्येक सदस्य या पुस्तकांच्या वाचनाचा आनंद घेऊ शकतो. पुस्तकांच्या सूचीमध्ये आणखी पुस्तकांचा समावेशही होणार आहे.
हॉलिडेज हॅव कम, नाईन लिटील बर्डस,गांधी-वारियर ऑफ नॉन व्हायोलन्स, ए टच ऑफ ग्लास,या पुस्तकांचा यात समावेश आहे. पीडीएफ केवळ वाचनासाठी उपलब्ध आहे. अनधिकृत आणि वाणिज्यिक वापरासाठी परवानगी नाही.
R.Tidke/N.Chitale/P.Malandkar
(Visitor Counter : 146
वित्त आयोग
15 व्या वित्त आयोगाने 2020-21 चा अहवाल राष्ट्रपतींना केला सादर
नवी दिल्ली, 5 डिसेंबर 2019
15 व्या वित्त आयोगाचे अध्यक्ष एन.के. सिंग तसेच इतर सदस्यांशी आज राष्ट्रपती रामनाथ कोविंद यांची भेट घेऊन या आर्थिक वर्षासाठीचा अहवाल पुढील कारवाईसाठी सादर केला. या अहवालात करण्यात आलेल्या शिफारशींची माहितीही त्यांनी राष्ट्रपतींना दिली.
15 व्या वित्त आयोगाची 27 नोव्हेंबर 2017 रोजी स्थापना करण्यात आली असून 1 एप्रिल 2020 ते 31 मार्च 2025 या पाच वर्षांच्या कालावधीसाठी या आयोगाने शिफारशी सादर करायच्या आहेत.
27 नोव्हेंबर 2019 रोजी जारी केलेल्या राजपत्रित अधिसूचनेनुसार 15 व्या वित्त आयोगाने 2020-21 या आर्थिक वर्षासाठीचा अहवाल 30 नोव्हेंबर 2019 पर्यंत सादर करणे बंधनकारक होते. तसेच 1 एप्रिल 2021 ते 31 मार्च 2026 या कालावधीचा अंतिम अहवाल 30 ऑक्टोबर 2020 पर्यंत सादर करायचा आहे.
B.Gokhale/J.Patankar/P.Kor
(Visitor Counter : 135
आरोग्य आणि कुटुंब कल्याण मंत्रालय
देशव्यापी कोविड प्रतिबंधक लसीकरण मोहिमेने 195.84 कोटी मात्रांचा टप्पा पार केला
12 ते 14 वर्षे वयोगटातील 3.55 कोटींहून जास्त किशोरांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 63,063.
गेल्या 24 तासात आढळले 12,847 नवे रुग्ण.
रुग्ण बरे होण्याचा दर सध्या 98.64%
सध्याचा साप्ताहिक पॉझिटिव्हिटी दर 2.41%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 195. 84 कोटी  मात्रांचा टप्पा पार केला. 2,52,19,258 सत्रांमधून लसीकरणचा हा टप्पा गाठण्यात आला.
देशातील 12 ते 14 वर्षे वयोगटातील किशोरांना कोविड प्रतिबंधक लसीकरण मोहिम 16 मार्च 2022 रोजी सुरू झाली. आतापर्यंत 3.55 कोटीहून जास्त  किशोरवयीन बालकांना लसीची पहिली मात्रा देण्यात आली. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,105
|
|
2nd Dose
|
|
1,00,54,119
|
|
Precaution Dose
|
|
54,85,219
|
|
FLWs
|
|
1st Dose
|
|
1,84,21,416
|
|
2nd Dose
|
|
1,76,08,144
|
|
Precaution Dose
|
|
94,55,174
|
|
Age Group 12-14 years
|
|
1st Dose
|
|
3,55,35,122
|
|
2nd Dose
|
|
2,05,09,617
|
|
Age Group 15-18 years
|
|
1st Dose
|
|
6,00,15,573
|
|
2nd Dose
|
|
4,74,73,183
|
|
Age Group 18-44 years
|
|
1st Dose
|
|
55,78,09,521
|
|
2nd Dose
|
|
49,68,63,825
|
|
Precaution Dose
|
|
17,97,271
|
|
Age Group 45-59 years
|
|
1st Dose
|
|
20,33,72,120
|
|
2nd Dose
|
|
19,24,30,998
|
|
Precaution Dose
|
|
19,82,335
|
|
Over 60 years
|
|
1st Dose
|
|
12,71,93,226
|
|
2nd Dose
|
|
12,01,23,664
|
|
Precaution Dose
|
|
2,18,64,839
|
|
Precaution Dose
|
|
4,05,84,838
|
|
Total
|
|
1,95,84,03,471
भारतातील उपचाराधीन रुग्णसंख्या सध्या 63,063 इतकी आहे, ती देशाच्या एकूण रुग्णसंख्येच्या तुलनेत 0.15% इतकी आहे.
परिणामी, भारतात रुग्ण बरे होण्याचा दर 98.64% झाला आहे. गेल्या 24 तासात 7,985 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,82,697 झाली आहे.
गेल्या 24 तासात 12,847 कोरोनाचे नवे रुग्ण आढळले.
गेल्या 24 तासात एकूण 5,19,903 चाचण्या करण्यात आल्या. भारताने आतापर्यंत एकूण 85.69 कोटींहून अधिक  चाचण्या केल्या आहेत.
देशाचा साप्ताहिक पॉझिटिव्हिटी दर सध्या 2.41 % तर दैनंदिन पॉझिटिव्हिटी दर 2.47 % आहे.
पंतप्रधान कार्यालय
झारखंड राज्याच्या स्थापना दिनानिमित्त पंतप्रधानांनी झारखंडच्या जनतेला दिल्या शुभेच्छा
पंतप्रधान नरेंद्र मोदी यांनी झारखंडच्या स्थापना दिनानिमित्त झारखंडच्या जनतेला शुभेच्छा दिल्या आहेत. भगवान बिरसा मुंडा यांची ही ऐतिहासिक भूमी विकासाच्या मार्गावर कायम पुढे वाटचाल करत राहो, अशा भावना त्यांनी वाजत केल्या.
आपल्या ट्विटर संदेशामध्ये पंतप्रधान म्हणाले,
"झारखंडातील सर्व जनतेला राज्याच्या स्थापना दिनाच्या अनेकानेक शुभेच्छा! आपल्या विशिष्ट संस्कृतीसह ऐतिहासिक ओळख कायम राखणारी भगवान बिरसा मुंडा यांची ही भूमी विकासाच्या मार्गावर वाटचाल करत राहो,अशी भावना मी प्रकट करतो.
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशांकडे उपलब्ध असलेल्या कोविड-19 लसींची अद्ययावत माहिती
राज्ये/ केंद्रशासित प्रदेशांना लसींच्या 180.61 कोटींपेक्षा जास्त मात्रा पुरवण्यात आल्या.
राज्ये/ केंद्रशासित प्रदेशांकडे शिल्लक आणि वापर न झालेल्या 16.24 कोटींपेक्षा जास्त मात्रा अद्यापही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,80,61,57,180
|
|
BALANCE AVAILABLE
|
|
16,24,54,381
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 180 कोटी 61 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरण करण्यासाठी कोविड प्रतिबंधक लसीच्या न वापरलेल्या अशा 16 कोटी 24 लाखांहून अधिक  मात्रा, अजूनही शिल्लक आहेत.
माहिती आणि प्रसारण मंत्रालय
केंद्रीय संचार ब्युरो, गोवा कार्यालयाकडून ‘हर घर  तिरंगा’ मोहिमेअंतर्गत प्रचाररथ
पणजी, 11 ऑगस्ट 2022
केंद्रीय संचार ब्युरो, गोवा कार्यालयाकडून शुक्रवार, 12 ऑगस्ट रोजी ‘हर घर ’ तिरंगा मोहिमेअंतर्गत प्रचाररथ फिरवण्यात येणार आहे. मडगाव येथे कोंकणी भवन येथे होणाऱ्या कार्यक्रमात रवींद्र केळेकर ज्ञानमंदिर विद्यालयाचे विद्यार्थी प्रचाररथाला झेंडा दाखवणार आहेत. कोंकणी भाषा मंडळ आणि साहित्य अकादमी युवा पुरस्कार विजेती सुश्री अन्वेषा सिंगबाळ यांची याप्रसंगी उपस्थित असणार आहे.
‘हर घर  तिरंगा’ प्रचारासाठी दृक-श्राव्य युक्त प्रचाररथ सहा दिवस गोव्यात फिरणार आहे.
केंद्रीय संचार ब्युरोकडून याप्रसंगी 200 विद्यार्थ्यांना तिरंगा ध्वज वितरीत करण्यात येणार आहे. तसेच विद्यार्थ्यांनी स्वातंत्र्याच्या अमृत महोत्सवानिमित्त काढलेली चित्रे याप्रसंगी जमा करुन पणजी बसस्थानकावर 13 ते 17 ऑगस्ट दरम्यान आयोजित छायाचित्र प्रदर्शनात लावली जाणार आहेत.
SRT/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
वाणिज्य आणि उदयोग मंत्रालय
नेटवर्क प्लॅनिंग ग्रुप ची 43 वी बैठक
नेटवर्क प्लॅनिंग ग्रुपने महत्त्वाच्या 3 रेल्वे प्रकल्पांचे परीक्षण करून शिफारस केली
नवी दिल्ली, 17 फेब्रुवारी 2023
पीएम गतिशक्ती राष्ट्रीय बृहत आराखड्याच्या संस्थात्मक आराखड्यांतर्गत स्थापन करण्यात आलेल्या नेटवर्क प्लॅनिंग ग्रुपने 3 महत्त्वाच्या रेल्वे प्रकल्पांचे परीक्षण करून शिफारस केली आहे.
उद्योग संवर्धन आणि अंतर्गत व्यापार विभाग  च्या विशेष सचिवांच्या अध्यक्षतेखाली झालेल्या या बैठकीमध्ये रेल्वे मंत्रालय, रस्ते वाहतूक आणि महामार्ग मंत्रालय, ऊर्जा मंत्रालय, पेट्रोलियम आणि नैसर्गिक वायू मंत्रालय, दूरसंचार विभाग, नागरी विमान वाहतूक मंत्रालय, बंदरे, नौवहन आणि जलमार्ग मंत्रालय, कार्पोरेट व्यवहार मंत्रालय यासारख्या पायाभूत सुविधा मंत्रालयांच्या नियोजन विभागांचे प्रमुख तसेच नीती आयोग आणि पर्यावरण, वन, हवामान बदल मंत्रालयाचे विशेष प्रतिनिधी उपस्थित होते.
औरंगाबाद आणि अंकाई स्थानकांदरम्यान रेल्वे मार्गाचे दुहेरीकरण:
नेटवर्क प्लॅनिंग ग्रुपने महाराष्ट्रातील औरंगाबाद ते अंकाई दरम्यानच्या रेल्वे मार्गाच्या दुहेरीकरणाशी संबंधित प्रकल्पाचे परीक्षण केले. यामुळे बंगळुरू, हैदराबाद, निजामाबाद या ठिकाणांहून मुंबई, नवी दिल्ली, अमृतसर या लांबच्या स्थळी पोहोचण्यासाठी पर्यायी मार्ग उपलब्ध होईल.
प्रस्तावित प्रकल्पाच्या वाढीमुळे विभाग क्षमतेत 114% वरून 143% पर्यंत वाढ होईल आणि या एकेरी मार्गावरील मालवाहतूक आणि प्रवासी वाहतूक सुधारेल. हे दुहेरीकरण अरवली दक्षिण संपर्क कॉरिडॉर मध्ये येत असल्याने जवळपासच्या औद्योगिक क्षेत्रामधून संभाव्य मालवाहतूकची पूर्तता करू शकते. एकूण 98 लाख लोकसंख्येची 38 गावे आणि दौलताबाद, औरंगाबाद आणि जालना या औद्योगिक क्षेत्रांना जोडत हा मार्ग प्रवासी आणि मालवाहतूक या दोन्हींसाठी एक आदर्श मिश्रण प्रदान करेल.
भद्रक-विझियानगरम दरम्यान शिल्लक विभागातील तिसरा मार्ग :
भारताच्या पश्चिम आणि दक्षिण किनार्यादरम्यान मालवाहतूक सुधारण्यासाठी, नेटवर्क प्लॅनिंग ग्रुपने ओडिशा आणि आंध्र प्रदेश राज्यांमधील भद्रक आणि विझियानगरममधील उर्वरित विभागात 3 रा मार्ग जोडण्याच्या प्रकल्पाचे परीक्षण केले.
सोनानगर - आंदल 3रा आणि 4था रेल्वेमार्ग :'
सुधारित वॅगन टर्नअराउंड वेळ आणि प्रवासी गाड्यांची योग्य वक्तशीरता सुनिश्चित करण्यासाठी, नेटवर्क प्लॅनिंग ग्रुपने बिहार, झारखंड आणि पश्चिम बंगाल या राज्यांमध्ये येणाऱ्या सोननगर - आंदल मार्गावर 3ऱ्या आणि 4 त्या रेल्वे मार्ग प्रकल्पाचे मूल्यांकन केले.
विशेष सचिवांनी या अति प्रभावी प्रकल्पांचे महत्त्व अधोरेखित केले. कारण हे प्रकल्प या प्रदेशातील बंदर संपर्कासाठी महत्त्वपूर्ण आहेत. या सर्व 3 प्रकल्पांचे नेटवर्क प्लॅनिंग ग्रुपद्वारे मूल्यमापन करण्यात आले आणि शेवटच्या मैलापर्यंत संपर्क स्थापित करण्यासाठी आणि योग्य मल्टीमोडल लॉजिस्टिकसाठी काही सूचना देत अंमलबजावणीसाठी शिफारस करण्यात आली.
S.Kulkarni/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
ऊर्जा मंत्रालय
बाजारातून अतिरिक्त कर्ज घेण्याच्या तरतुदीमुळे ऊर्जा क्षेत्रातील सुधारणांसाठी राज्ये वचनबद्ध
चालू आर्थिक वर्षात सुमारे 20 राज्यांनी या योजनेअंतर्गत लाभ घेण्याबाबत स्वारस्य दाखवले आहे
नवी दिल्ली, 18 जानेवारी 2022
वित्त मंत्रालयाने जून 2021 मध्ये राज्य सरकारांना अतिरिक्त कर्ज घेण्याची परवानगी देण्यासाठी एक कार्यक्रम सुरू केला होता, ज्यासाठी त्यांना ऊर्जा क्षेत्रातील विशिष्ट सुधारणा हाती घेणे आणि कायम राखण्याची अट घालण्यात आली होती. ऊर्जा मंत्रालयासाठी योजनेच्या अंमलबजावणीकरिता आरईसी लिमिटेड नोडल एजन्सी म्हणून काम करत आहे.
ऊर्जा क्षेत्रातील सुधारणांसाठी मंजूर अतिरिक्त कर्ज मर्यादा संबंधित राज्याच्या स्थूल राज्य अंतर्गत उत्पादनाच्या  0.5% आहे. योजनेचे हे पहिले वर्ष असल्यामुळे सुधारणा आणि कृतींची आवश्यकता कमी ठेवण्यात आली असून यापुढील वर्षांसाठी उद्दिष्ट वाढवून राज्यांना उच्चस्तरीय सुधारणा हाती घ्यायला भाग पाडले जाईल. या योजनेंतर्गत, राज्ये सुधारणांप्रति वचनबद्ध होऊ शकतात आणि 80,000 कोटी रुपये अतिरिक्त कर्ज घेण्यास पात्र होऊ शकतात. या योजनेत राज्यांना प्रोत्साहन देण्यात, सुधारणांसाठी वचनबद्ध होण्यात आणि त्या बदल्यात, वाढीव आर्थिक संसाधनांच्या उपलब्धतेच्या रूपात लाभ घेण्याबाबत एक अभिनव दृष्टिकोन स्वीकारला आहे.
या आर्थिक वर्षात जवळपास 20 राज्यांनी या योजनेचा लाभ घेण्यासाठी आधीच स्वारस्य दाखवले आहे.
गेल्या वर्षी देखील, या योजनेपेक्षा थोडी वेगळी योजना लागू करण्यात आली होती, ज्यामुळे 24 राज्यांना त्याचा लाभ घेता आला आणि 13,000 कोटी रुपयांपेक्षा अधिक अतिरिक्त कर्ज मर्यादेचा लाभ उठवता आला. या योजनेला मिळालेल्या प्रतिसादाच्या आधारे राज्यांनी वीज क्षेत्रात करायच्या सुधारणांबाबत रुपरेषेत बदल करण्यात आले. योजनेतील अनेक तरतुदी उदा. वार्षिक लेखाजोखा वेळेवर प्रकाशित करणे, दरपत्रक संबंधी याचिका दाखल करणे, दरपत्रक आदेश जारी करणे, युनिटनिहाय अनुदान ,नवीन नाविन्यपूर्ण तंत्रज्ञान आदी तरतुदी सुधारित वितरण क्षेत्र योजनेमध्ये कायम ठेवण्यात आल्या आहेत. या दोन्ही योजना,राज्यांना सुधारणांप्रति वचनबद्धता तसेच संबंधित परिणाम दाखवून देण्यास सक्षम असण्याच्या आधारावर उपलब्ध होणार्या अतिरिक्त निधीचा लाभ मिळवून देतात.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
पंतप्रधान कार्यालय
प्रख्यात गायक भूपिंदर सिंग यांच्या निधनाबद्दल पंतप्रधानांनी शोक व्यक्त केला
पंतप्रधान नरेंद्र मोदी यांनी प्रख्यात गायक भूपिंदर सिंग यांच्या निधनाबद्दल तीव्र शोक व्यक्त केला आहे.
ट्वीट संदेशात पंतप्रधान म्हणाले;
अनेक दशके संस्मरणीय गाणी देणारे भूपिंदर सिंग जी यांच्या निधनाने दु:ख झाले आहे. त्यांच्या गाण्याने लोकांना भावनिकदृष्ट्या प्रभावित केले आहे. या दु:खाच्या प्रसंगी माझ्या संवेदना त्यांचे कुटुंबीय आणि चाहत्यांबरोबर आहेत. ओम शांती."
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र राष्ट्रीय कोविड-19 प्रतिबंधक लसीकरण मोहिमेमध्ये आतापर्यंत लसीच्या 217 कोटी 41 लाखांहून अधिक मात्रा देण्यात आल्या. 
गेल्या 24 तासात 14,76,840 लस मात्रा देण्यात आल्या.
भारतातील उपचाराधीन रुग्णांची संख्या सध्या 44,436
उपचाराधीन रुग्णांची संख्या प्रमाण आहे 0.10%
रुग्ण बरे होण्याचा दर सध्या 98.71%
गेल्या 24 तासात 5,719 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,39,90,414
गेल्या 24 तासात 4,912 नव्या कोरोना रुग्णांची नोंद.
दैनंदिन पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  89.33 कोटी कोविड तपासण्या घेण्यात आल्या, असून गेल्या 24 तासात 3,03,888 कोविड तपासण्या घेण्यात आल्या.
पंतप्रधान कार्यालय
मुंबईत मालाड इथे इमारत कोसळून झालेल्या दुर्घटनेत बळी गेलेल्यांप्रती पंतप्रधानांनी व्यक्त केल्या शोकभावना
पीडीतांसाठी सानुग्रह अनुदानाची घोषणा
नवी दिल्ली, 10 जून 2021
मुंबईत मालाड इथे इमारत कोसळून झालेल्या दुर्घटनेत बळी गेलेल्यांप्रती पंतप्रधानांनी आपल्या शोकभावना व्यक्त केल्या आहेत.
पंतप्रधान नरेंद्र मोदी यांनी, या दुर्घटनेतल्या मृतांच्या कुटुंबियांना, पंतप्रधान राष्ट्रीय मदतनिधी  मधून प्रत्येकी 2 लाख रुपयांचे सानुग्रह अनुदान तर गंभीर जखमी झालेल्यांना प्रत्येकी 50,000 रुपयांची आर्थिक मदत जाहीर केली आहे.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(